- Hindi News
- National
- 15 लाख की पुरानी करंसी बदलने के बहाने नौकर ने रची थी लूट की साजिश, पकड़े गए
15 लाख की पुरानी करंसी बदलने के बहाने नौकर ने रची थी लूट की साजिश, पकड़े गए
जीरकपुर | नोटबंदीके दौरान 15 लाख रुपए देखकर नौकर के मन में लालच पैदा हो गया। उसने इन नोटों को हासिल करने के लिए लूट की कहानी रची। लेकिन उसमें खुद फंस गया है और अब वह हवालात में है। हरमिलाप नगर में शोभा जिंदल ने 12 नवंबर को नौकर गुरप्रीत को 15 लाख की पुरानी करंसी दी। कहा कि इनमें से 7 लाख रुपए पंचकूला में रहने वाले अपने भाई रमेश गोयल को दे आना। 8 लाख रुपए चंडीगढ़ के सेक्टर-35 के एक्सिस बैंक में जमा करने को कहा। लेकिन गुरप्रीत रुपए लेकर शोभा के भाई के पास नहीं गया और ही बैंक में जमा करने गया। दूसरे दिन शोभा ने फोन पर पूछा कि पैसे जमा हो गए तो नौकर ने कहा कि मैं करंसी बदलने का काम बैंक के बाहर ही कर देता हूं। मेरे चाचा दीदार सिंह की करोड़ों की प्रॉपर्टी बिकी है। वे इस पैसे को एडजस्ट कर लेंगे। शोभा ने पूछा कि तुम कहां हो तोे उसने अंबाला बताया। शोभा ने कहा मैं भी अंबाला में ही हूं। वह गुरप्रीत के पास पहुंच गई। वहां गुरप्रीत के साथ गुरमेज सिंह मेजर नाम का व्यक्ति भी था। रुपए बदलने के समय अचानक पुलिस की वर्दी में चार लोग आए और गुरप्रीत को थप्पड़ मारकर 15 लाख लेकर चले गए। शोभा ने समझा कि लूट हुई है। लेकिन बाद में पता चला कि यह साजिश थी। अगले दिन पुलिस ने गुरप्रीत और उसके चाचा के खिलाफ आईपीसी की धारा 408, 138 और 120 बी के तहत मामला दर्ज किया। पुलिस ने इसमें दो दिन पहले गुरप्रीत सिंह और गुरमेज सिंह मेजर को गिरफ्तार किया।
tgl_Latn sot_Latn hin_Deva hin_Deva hin_Deva